# Versjon 2025.9.25
- Varevelger: Fjerner faner i toppen dersom det kun er 1.
- Bugfix: Etter at man starter betaling og bankterminalen venter på kort, for så å avbryte, gikk den i en loop. Dette er rettet.
- Bugfix: Noen opplevde at webkassa bare kansellerte ordren ut av det blå (en slags timeout muligens). Forsøkt rettet.

# Versjon 2025.1.10
- Støtte for varer som ber om at man oppgir pris (altså varer med 0 i pris og som ikke er huket av for "Ikke spør om pris").

# Versjon 2024.9.4
Litt nye konfigurasjonsmuligheter. Se example.config.js for mer info.
- Config: Mulighet til å styre tiden det tar før "betaling mottatt"-melding forsvinner. Standard er 10 sekunder. Den ligger under "application" og heter "orderCompletedTimeout".
- Config: Kan skru av logo maks høyde i velkomstskjermen. Under "welcomeScreen" er det nå mulig å sette "useLogoMaxHeight" til false.
- Config: Mulighet til å skjule header-området over handlekurv og "varevelger". Bruk "application.showHeader".
- Config: Mulighet til å sette høyde på varebilder. Bruk "articleBrowser.articlesView.imageHeight".

# Versjon 2024.6.26
- Mulighet for å skanne QR-koden til gavekort på kvitteringen fra PCKasse.
- Hvis betaling ikke går gjennom, åpner den "betalingsvinduet" igjen etter man bekrefter feilmeldingen som kommer opp.

# Versjon 2024.6.21
- Funksjon: Ny config som lar en sette at standard VAT skal være alternativ og alternativ VAT er standard. Denne ligger beskrevet i config.example.js-fila med navnet 'flipVat' (standard er false - altså av).
- Bugfix: Prisen ble ikke vist riktig i "vare-velgeren" når man byttet mellom ta med / sitte inne.
- Config: Endret standardverdi for 'openImmediately' til 'true', slik at "vare-velgeren" åpnes først etter splash screens ut av boksen.

# Versjon 2024.6.3
- Bugfix: Fikset en bug som gjorde at bunn-seksjon ble skøvet ut av bildet når det var for mange varer i handlekurven.

# Versjon 2024.4.26
- Funksjon: Kan nå vise en kolonne med rabatt på ordrelinje hvis man ønsker. `cart.showDiscountColumn`. Default er satt til å være av, slik at den ikke endrer oppførsel på eksisterende kasser. (Denne er dokumentert i config.example.js og config.js)
- Funksjon: Kan nå begrense bordnummer til nedre og øvre tall. Standard er 1-200. Kune vil få feilmelding dersom de prøver å velge et ugyldig bordnummer.
- Dokumentasjon: Lagt til dokumentasjon for bordnummer i config-fila (både `config.example.js` og `config.js`)
- Bugfix: Fikset en bug som gjorde at man fikk et gjennomsiktig mørkt overlegg og ikke kunne trykke noe sted. Oppsto antagelig ikke på kasser der ute.

# Versjon 2024.3.4

- Bugfix: Var ikke alltid info om alternativer kom med på linja i oversikten over varer i handlekurven.
- Feature: Det er nå mulig å bruke gavekort som delbetaling, slik at man får brukt opp gavekort selv med 10kr igjen. Delbetaling aktiverer seg automatisk dersom man har mer enn 1 betalingsmåte aktivert. (Krever PCKasse 3.1.5.130 eller nyere)

---

# Versjon 2024.1.8

Forsøkt å utbedre den generelle ytelsen/hastigheten på løsningen. I enkelte tilfeller viste den seg å være veldig treg.
Dette avhenger også i noe grad av ny versjon av PCKasse *(muligens 3.1.5.125)*.

## Bugfix

- Bugfix: Noen ganger dukket det opp en feilmelding når man la til varer.
- Bugfix: I noen tilfeller hvor det ble så mye varer at man fikk en scroll-bar, dyttet det litt på layout også.

## Funksjonalitet

- **Funksjon: Vare-velgeren - Antall faner per rad**\
  Ved bruk av fane-visning kan man nå sette antall faner per rad ved å bruke `articleBrowser.tabsPerRow` *(Standard er `6`)*.

## Annet

- La til 2 `.reg`-filer for å (de)aktivere "left swipe"-funksjonen i Windows som lar en bytte mellom applikasjoner.
- Endret "manual.pdf" til "Kom i gang.pdf"
- Oppdatert "Kom i gang.pdf" med litt ny formulering og ikke minst passet på at den stemmer med endringer som er gjort her siden den ble skrevet første gang.

---


# Versjon 2023.11.06
- Bugfix: Adminpassord-funksjonen validerte ikke passordet, så man kommer inn med hvilket som helst passord.
- Bugfix: Kontaktinfo i bunn kan nå ha uspesifiserte verdier for den info man ikke ønsker å oppgi; for eksempel om man ikke har en nettside, trenger man ikke oppgi dette.



# Versjon 2023.9.12
- Automatisk kansellere ordren etter en viss tid med inaktivitet vil ikke lengre skje etter man begynner på en betaling. Men vil skje igjen etter man kansellerer eller fullfører betalingen.
- Fikset en bug med logo i splash screen, som gjorde at logoer som var mye breiere enn de høye vistes litt rart.
- Fikset en bug hvor bunn med kontaktinfo, osv. gikk utenfor skjermen.



# Versjon 2023.8.22

I forbindelse med utrulling av nye versjoner, skal det være enkelt å ta med seg oppsettet fra forrige versjon.
Derfor skal man nå kunne laste ned nyeste versjon fra forhandlersidene (ZIP-fil), og pakke den ut på ønsket sted.
Deretter kopierer man `config.js`-fila og `bilder`-mappa man har, og legger inn i den nye.

Det er også mulig å styre antall varer og kategori-knapper per rad i vare-velgeren.

## Bugfix

- Tekst i `Nei`-knapp var standard `No` istedenfor `Nei`.
- Avbryt-knapp ble ikke rød igjen etter man lukket vare-velgeren.
- Alternativ MVA priser var ikke implementert riktig. Nå henter den pris satt på takeaway-pris i varekortet.\
  _**NB!** Hvis man ikke setter en takeaway-pris, vil varen alltid vise pris med 25% mva, selv om man har valgt "ta med",
  men i handlekurven viser den riktig, og man betaler riktig (15% mva pris)._
- **Vare-velger:** Varer i vare-velgere vistes noen ganger litt rart før man trykket på en av varene.
- **Vare-velger:** Ved bruk av kategori-knapper, kan nå åpnes direkte til en oversikt over kategorier,
  istedenfor å åpne en av kategoriene og vise dens varer.

## Endringer i config

### Standard favorittgruppe

Tidligere kunne man velge flere favorittgrupper _(uten at det hadde noe funksjon)_. Det er derfor endret slik at
config-en heter `defaultFavoriteGroup`, som tar et tall (0-21).
Tidligere var denne config-en definert slik: `defaultFavoriteGroups: [1]`.

_**PS!** Det fungerer fortsatt å bruke den gamle config-verdien, for å beholde bakoverkompatibilitet med eldre
config-filer._

### Øvrige konfig endringer

- Fjernet `initialFavoriteGroup`-konfig. _Har man den i `config.js`-fila, er ikke det noe problem, den har bare ingen funksjon._
- Sortering av betalingsknappene hvis flere betalingsmåter valgt; `paymentButtonOrder`.
- Tekst på melding: `noOrderTemplatesConfigured`.
- Tekst på melding: `scanOrEnterGiftCard`.
- Tekst på knapp: `payWithGiftCard`.

**Se `example.config.js`-fila for en oversikt.**

## Nye funksjoner / andre endringer

### Filstruktur

- Endret navn på `assets` til `lib` - dette er mapper og filer som aldri skal trengs å røres av noen, men webkassa er
  avhengig av.
- Endret navn på `tools` til `2. Verktøy` da dette er filer som er ment å bruke for den som setter opp selvbetjent.
- Lagt til `changelog.md` og `manual.pdf`, disse finnes i `1. Informasjon`-mappa.
- Lagt til egen mappe som heter `bilder`. Her ligger standard-bilder som kommer med ut av boksen i løsningen.\
  Man legger også til egne bilder, enten i tillegg til eller bytter ut eksisterende bilder.

### Visning av enheter fra PCKasse

I PCKasse har man to steder å sette enhet på varen. Den ene styres under `Pris`-fanen i varekortet, den andre
i `Ekstra info`-fanen.

**For eksempel:**\
Definerer man en vare med kun enhetspris; **Enhet** = `g`, **Mengde** = `10`, **Pris** = `Utpris ink.mva` / `Mengde`,
vil da vise pris på `1,20,-/g` i selvbetjent.\
Legger man også til enhet under `Ekstra info`; `Hg`, vil pris i selvbetjent vise `12,00,-/Hg`.

### Antall kategori-knapper og varer per rad (vare-velgeren)

I varevelgeren har det vært ønske om å kunne styre antall varer per rad, dette er nå mulig.
Dette gjelder også kategori-knapper, hvis man bruker dette istedenfor faner.

- `articleColums` _(standard `5`)_ i config-fila under `articleBrowser`.
- `buttonsPerRow` _(standard `4`)_ i config-fila under `articleBrowser`.

**Se `example.config.js`-fila for en oversikt.**

### Øvrige endringer

- **Vare-velger:** Feilmelding når man prøver å åpne vare-velgeren (_`Finn vare`-knappen)_,
  og webkassa ikke klarer å finne varer fra konfigurert favorittgruppe.
- **Vare-velger:** Hvis man står inne i vare-velgeren når man skanner en vare, vil vare-velgeren lukke seg, slik at man
  ser oversikten over varer i handlekurven.
- **Tastatur:** Lagt til knapp for å tømme input-feltet.
- **Gavekort:** Mulighet for å betale med gavekort.

---



# Versjon 2023.7.3

Gjøre det tydeligere hva som foregår i kassa, og i den forbindelse lagt opp til animasjon på totalsum og antall varer
nede i venstre hjørne.

- **Handlekurv:** Antall varer og totalsum har nå mulighet til å trigge en animasjon _("attention-seeker")_ ved
  endringer.
- **Handlekurv:** Endring av antall på ordrelinje bruker nå webkassa sitt virituelle tastatur.
- **Admin-meny:**
  Lagt til en ny funksjon kalt Admin Meny, hvor man kan få opp en meny for admin-verktøy ved å trykke inn et passord.\
  _Dette passordet settes under `adminPassword` i config.js-fila._
- **Config:** Admin-meny valg; passord _(kan kun bruke kombinasjon av tall 0-9)_; `adminPassword`.\
  _Denne står beskrevet i eksempel-configen._

**Se `example.config.js`-fila for en oversikt.**



# Versjon 2023.5.23

- **Config:** Tekst på knapper: `back`, `yes`, og `no`.
- **Config:** Tekst på meldinger: `emptyCart`.
- **Config:** Tekst på melding: `noPaymentMethodsConfigured`.
- **Config:** Tekst på melding: `wantReceipt` _(melding med spørsmål om man vil ha kvittering)_.
- **Config:** Tekst på notifikasjon om vare som er lagt til i handlekurv.\
  2 verdier: `addedToCartNotificationSingle` og `addedToCartNotificationMultiple`.
- **Config:** Tekst: `findCategoryBelow` _(Brukes i vare-velgeren, hvis man har kategori-knapper istedenfor faner)_.
- **Endret navn på fil:** `config.js.example`-fila er endret til `example.config.js`.\
  _Tidligere endte man gjerne opp med `config`-fil og `config.js`-fil, siden Windows vanligvis skjuler filtypen (.txt,
  .png, osv.)_.

**Se `example.config.js`-fila for en oversikt.**